Document ID: 32009R0537

KOMISJONI MÄÄRUS (EÜ) nr 537/2009,
19. juuni 2009,
millega muudetakse määrust (EÜ) nr 1235/2008 loetelu osas, kuhu on kantud kolmandad riigid, kelle territooriumilt teatavad mahepõllumajandussaadused peavad pärinema, et neid võiks turustada ühenduse piires
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, eriti selle artikli 33 lõiget 2 (1),
ning arvestades järgmist:
(1)
Kooskõlas määrusega (EÜ) nr 834/2007 on komisjoni 8. detsembri 2008. aasta määruse (EÜ) nr 1235/2008 (millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta) (2) III lisas kehtestatud loetelu kolmandatest riikidest, kelle tootmissüsteem ja mahepõllumajandusliku tootmise kontrollimeetmed on tunnistatud samaväärseteks. Arvestades komisjonile saabunud uusi taotlusi ja teavet kolmandatelt riikidelt pärast loetelu viimast avaldamist, tuleks arvesse võtta teatavaid muudatusi ning need loetellu lisada.
(2)
Austraalia ja Costa Rica ametiasutused on taotlenud komisjonilt uue kontrolli- ja sertifitseerimisasutuse lisamist. Austraalia ja Costa Rica ametiasutused on komisjonile esitanud vajalikud tagatised tõendamaks, et uued kontrolli- ja sertifitseerimisasutused vastavad määruse (EÜ) nr 1235/2008 artikli 8 lõikes 2 sätestatud tingimustele.
(3)
Määruse (EÜ) nr 1235/2008 III lisaga ette nähtud loetelus oleku tähtaeg Indial lõpeb 30. juunil 2009. Kaubandushäirete ärahoidmiseks on vaja India loetelus olekut pikendada. India ametiasutused on taotlenud komisjonilt nelja uue kontrolli- ja sertifitseerimisasutuse lisamist. India ametiasutused on komisjonile esitanud vajalikud tagatised tõendamaks, et uus kontrolli- ja sertifitseerimisasutus vastab määruse (EÜ) nr 1235/2008 artikli 8 lõikes 2 sätestatud tingimustele. India ametiasutused on teatanud komisjonile, et üks kontrolliasutus on nime muutnud.
(4)
Iisraeli ametiasutused on teatanud komisjonile, et üks kontrolliasutus on nime muutnud.
(5)
Teatavaid Tuneesiast imporditud põllumajandustooteid turustatakse praegu ühenduses määruse (EÜ) nr 1235/2008 artikliga 19 ette nähtud üleminekueeskirjade alusel. Tuneesia on esitanud komisjonile taotluse Tuneesia lisamiseks kõnealuse määruse III lisas olevasse loetelusse. Tuneesia on esitanud kõnealuse määruse artiklites 7 ja 8 nõutava teabe. Kõnealuse teabe läbivaatamise ja sellele järgnenud arutelu põhjal Tuneesia ametiasutustega on jõutud järeldusele, et Tuneesia põllumajandustoodete tootmist ja kontrollimist reguleerivad eeskirjad on samaväärsed määruses (EÜ) nr 834/2007 sätestatud eeskirjadega. Komisjon on Tuneesias kohapeal kontrollinud tootmiseeskirjade ja kontrollimeetmete tegelikku rakendamist, mis on ette nähtud määruse (EÜ) nr 834/2007 artikli 33 lõikega 2.
(6)
Määrust (EÜ) nr 1235/2008 tuleks seetõttu vastavalt muuta.
(7)
Käesoleva määrusega ette nähtud meetmed on kooskõlas mahepõllumajandusliku tootmise regulatiivkomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1235/2008 III lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. juuni 2009

Labels: 3
18
17
6